Lav et referat af nedenstående tekst:

Tekst:
Unge mennesker skifter kommunikationsform som andre skifter underbukser og lige nu er mobil-app'en Snapchat noget af det mest hotte. Det har Thisted Kommune bidt mærke i og kastet sig ud i. Målet er at fortælle de unge om fordelene ved Digital Post. Det skriver dr.dk. - Det kan være en lille historie om, at du ingen penge får at leve for, hvis du ikke har tilmeldt dig SU på nettet. På den måde vil vi gerne have dem til at tage stilling og gå ind og oprette en digital postkasse, siger Katrine Jacobsen, der er kommunikationskonsulent i Thisted Kommune til Danmarks Radio. Og initiativet får roser med på vejen fra en af Danmarks førende eksperter i nye medier: - Jeg håber, at det vil vinde frem, at offentlige institutioner som for eksempel kommuner tør være lidt mere friske og vælge en anderledes og lidt nyere platform, siger Thomas Bigum til DR. Thisted Kommunes brugernavn på snapchat er: thistedkommune.

Referat:
Thisted Kommune tager nye midler i brug for at komme i kontakt med de unge.